
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg. _13412_ din  12.12.2022 
RAPORT DE SPECIALITATE 

Privind reglementarea din punct de vedere juridic

a unor terenuri situate în intravilanul municipiului Marghita și aprobarea concesionării directe a suprafeței de 16 mp teren din nr. topo. 366/11 
Compartimentul Cadastru din cadrul aparatului de specialitate al primarului municipiului Marghita, în procesul de inventariere a terenurilor din intravilanul localităţii, identifică următoarele suprafeţe în vederea reglementării situației juridice și cuprinderea acestor terenuri neafectate de utilitate publică în domeniul privat al municipiului Marghita, după cum urmează:
       – cota de 16/828 mp. din nr. topo. 366/11, înscris în C.F. 835 Marghita; se propune cuprinderea în proprietetea privată a municipiului Marghita a acestui teren situat în intravilanul municipiului Marghita, str. Nicolae Bălcescu nr. 82. Menționăm că terenul susmenționat reprezintă accesul din strada Nicolae Bălcescu la imobilul – spațiu comercial proprietatea lui Biț Marin Antoniu.


Menționăm faptul că bunurile imobile care fac obiectul prezentului raport de specialitate, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945-22 decembrie 1989, nu sunt grevate de sarcini și nu fac obiectul vreunui litigiu.
Totodată, având în vedere solicitarea înregistrată sub nr. 5799 din 01.11.2022 a domnului Biț Marin Antoniu proprietar al spaţiului comercial situat pe str. Nicolae Bălcescu nr. 82, pentru  concesionarea unei suprafețe de teren în suprafață de de 16 mp. din nr. topografic. 366/11 înscris în C.F. nr. 835 – Marghita, în vederea edificării unor scări de acces la spațiul comercial susmenționat, în vederea aprobării acestei concesiuni se impune mai întâi trecerea acestui teren în proprietatea privată a orașului și înscrierea în Cadastru și Cartea Funciară.  


Temei legal: 
- Art. 354 și 355 din O.U.G. nr. 57/2019 privind Codul Administrativ;
- Art. 115 lit. e din legea nr. 50/1991 privind autorizarea lucrărilor de construcții.

